**RÁMCOVÁ DOHODA č. ................................**

**na dodanie tovaru a poskytnutie s tým spojených služieb**

uzatvorená podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a podľa § 409 Obchodného zákonníka (zákona č. 513/1991 Zb. v  znení neskorších predpisov)

**(ďalej len „dohoda“)**

## **Účastníci dohody**

**Objednávateľ:**

Názov: Národná banka Slovenska

Sídlo: Imricha Karvaša 1, 813 25 Bratislava

Zastúpený:

IČO: 30844789

DIČ: 2020815654

IČ DPH: SK2020815654

Bankové spojenie: Národná banka Slovenska

č. účtu v tvare IBAN: SK07 0720 0000 0000 0000 1919

<platí pre domáceho uchádzača>

SK60 0720 0000 0000 0000 2129

<platí pre zahraničného uchádzača>

(ďalej len „ objednávateľ“)

a

**Dodávateľ:**

Názov, obchodné meno: <vyplní uchádzač>

Sídlo: <vyplní uchádzač>

Zapísaný: <vyplní uchádzač>

Zastúpený: <vyplní uchádzač>

IČO: <vyplní uchádzač>

DIČ: <vyplní uchádzač>

IČ DPH: <vyplní uchádzač>

Bankové spojenie: <vyplní uchádzač>

č. účtu v tvare IBAN: <vyplní uchádzač>

(ďalej len „ dodávateľ“)

(objednávateľ a dodávateľ ďalej spolu označovaní ako „zmluvné strany“)

**Preambula**

Objednávateľ ako verejný obstarávateľ vyhlásil oznámením č. .................,zverejneným vo Vestníku verejného obstarávania č. .................dňa.........., nadlimitnú zákazku s názvom *„Rámcová dohoda na dodávku výpočtovej techniky, príslušenstva a s tým súvisiacich služieb“*. Na základe vyhodnotenia ponúk bola ponuka dodávateľa vyhodnotená ako ponuka úspešného uchádzača. Vzhľadom na túto skutočnosť a predloženú ponuku dodávateľa sa zmluvné strany na základe slobodnej vôle a v súlade s platnými právnymi predpismi rozhodli uzatvoriť túto dohodu. Touto dohodou sa stanovuje právny režim dodania tovaru a s tým súvisiacich služieb uvedeného v predmete tejto dohody.

## **Článok 1**

## **Predmet dohody**

**1.1.** Predmetom tejto dohody je dodávateľov záväzok

a) dodať objednávateľovi tovar, a to výpočtovú techniku a príslušenstvo uvedené v Prílohe 2 – Označenie predmetu plnenia a špecifikácia ceny (ďalej len „príloha 2“) v súlade s Prílohou 1 – Špecifikácia a predpokladaný odber predmetu dohody (ďalej len „príloha 1“), vrátane služieb súvisiacich s poskytovaním záručného servisu v zmysle podmienok stanovených v tejto dohode a vrátane súvisiacich služieb spojených s prepravou, balením, vyložením a vynáškou predmetu plnenia na miesta dodania pre objekty objednávateľa (ďalej ako ,,výpočtová technika“ alebo „predmet plnenia“), v množstve podľa požiadaviek a prevádzkových potrieb objednávateľa, a to na základe písomnej objednávky objednávateľa.

**1.2.** Predmet plnenia je určený predpokladaným množstvom a musí spĺňať hodnoty parametrov určené v prílohe 1 tejto dohody.

## **Článok 2**

## **Písomná objednávka a jej potvrdzovanie**

**2.1.** Písomnú objednávku na dodanie predmetu plnenia zasiela objednávateľ dodávateľovi prostredníctvom elektronickej pošty (e-mail), osobne alebo poštou na adresu jeho sídla.

**2.2.** Objednávka musí obsahovať identifikačné údaje zmluvných strán, číslo objednávky, množstvo a špecifikáciu objednávaného predmetu plnenia, miesto dodania, lehotu dodania, dátum vystavenia objednávky a označenie oprávnenej osoby objednávateľa. Písomnú objednávku je dodávateľ povinný uchovať na účely fakturácie. V prípade objednávky doručovanej osobne alebo prostredníctvom pošty na adresu sídla dodávateľa, musí objednávka obsahovať aj podpis oprávnenej osoby objednávateľa.

**2.3.** Lehota pre potvrdenie objednávky zo strany dodávateľa je 24 hodín od jej doručenia. V prípade, že dodávateľ nebude môcť objednaný predmet plnenia dodať v súlade s objednávkou objednávateľa a to vzhľadom na objednané množstvo alebo špecifikáciu, je povinný túto skutočnosť objednávateľovi oznámiť v lehote 24 hodín od doručenia objednávky, spolu s návrhom zmien (napr. v množstve, špecifikácii a pod.). Ak objednávateľ dodávateľovi do 24 hodín od doručenia oznámenia dodávateľa, ktorého predmetom je návrh zmien nepotvrdí súhlas, má sa za to, že s nimi nesúhlasí. Oznámenia podľa tohto bodu budú doručované elektronickou poštou (e-mail), osobne alebo poštou. Počítanie času podľa tohto bodu dohody sa prerušuje počas dní pracovného voľna, pracovného pokoja a sviatkov.

**2.4.** Potvrdením objednávky alebo odsúhlasením zmeny objednávky podľa bodu 2.3. tohto článku dohody, vznikne záväzok dodávateľa dodať objednávateľovi objednaný predmet plnenia, previesť na neho vlastnícke právo k predmetu plnenia a záväzok objednávateľa objednaný predmet plnenia prevziať a zaplatiť dodávateľovi jeho cenu.

**2.5.** Zmluvné strany sú povinné zabezpečiť podmienky pre prijímanie písomností osobne a prostredníctvom elektronickej pošty (e-mail), a to každý pracovný deň od 8.00 h do 15.00 h.

**2.6.** V zmysle § 83 ods. 4 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015“) môže predchádzať pred zadaním písomnej objednávky medzi objednávateľom a dodávateľom písomná konzultácia, pričom objednávateľ môže dodávateľa požiadať o doplnenie ponuky predmetu plnenia v zmysle článku 4 bodu 4.11. tejto dohody.

## **Článok 3**

## **Cena a platobné podmienky**

**3.1.** Dodávateľ garantuje cenu jednotlivého predmetu plnenia uvedeného v prílohe 2 po dobu 48 mesiacov odo dňa nadobudnutia účinnosti tejto dohody.

**3.2.** Jednotkové ceny za predmet plnenia sú stanovené na základe cenovej ponuky dodávateľa v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon o cenách v znení neskorších predpisov a sú uvedené v prílohe 2 tejto dohody.

**3.3.** Celková cena spolu za poskytnutie predmetu tejto dohody, ktoré si objednávateľ môže od dodávateľa objednať po dobu trvania tejto dohody, je určená predpokladanou hodnotou zákazky na dodanie predmetu plnenia a je stanovená vo výške 1 696 250,- eur bez DPH (slovom: milión šesťstodeväťdesiatšesťtisíc dvesto päťdesiat eur bez DPH).

**3.4.** Cena za predmet plnenia zahŕňa všetky ekonomicky oprávnené náklady dodávateľa vynaložené v súvislosti s realizáciou predmetu dohody, a to najmä balenie a dodanie predmetu plnenia do miesta dodania, náklady na odstraňovanie vád počas záručnej doby, poskytovania záručného servisu a primeraný zisk.

**3.5.** Cena za dodanie jednotlivých položiek predmetu plnenia uvedená v prílohe 2 tejto dohody je maximálna a nemožno ju zvyšovať.

**3.6.** Ukončením preberacieho konania predmetu plnenia v zmysle jednotlivých objednávok vzniká dodávateľovi právo fakturovať dohodnutú cenu predmetu plnenia v zmysle jednotlivých objednávok so splatnosťou faktúry 30 dní odo dňa jej riadneho doručenia objednávateľovi. Dodávateľ sa zaväzuje vystaviť a doručiť faktúru pri dodaní predmetu plnenia.

**3.7.** Faktúry sa budú uhrádzať výhradne prevodným príkazom. Neoddeliteľnou prílohou faktúry bude písomný dodací list podpísaný oprávnenými osobami zmluvných strán.

**3.8.** Dodávateľom vystavené faktúry podľa tejto dohody budú obsahovať všetky údaje podľa § 74 ods.1 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o dani z pridanej hodnoty“).<Text platí pre domáceho uchádzača, ktorý je platiteľom DPH, zahraničný dodávateľ tento text odstráni>

**3.9.** V prípade, že faktúra nebude po vecnej a formálnej stránke správne vyhotovená, nebude obsahovať všetky údaje podľa aktuálne účinného zákona o dani z pridanej hodnoty alebo bude obsahovať nesprávne údaje, objednávateľ ju vráti na prepracovanie (opravu) alebo doplnenie s uvedením nedostatkov, ktoré sa majú odstrániť a pre ktoré bola vrátená. Nová lehota splatnosti začne plynúť dňom doručenia doplnenej alebo správne prepracovanej (opravenej) faktúry objednávateľovi.

**3.10.** Dodávateľ, ktorý uvedie na faktúre daň sa zaväzuje, že odvedie daň správcovi dane v lehote ustanovenej v § 78 ods. 1 zákona o dani z pridanej hodnoty. Porušenie tejto daňovej povinnosti vyplývajúcej zo všeobecne záväzného právneho predpisu je podstatným porušením tejto dohody a oprávňuje objednávateľa na okamžité odstúpenie od tejto dohody.<Text platí pre domáceho uchádzača, ktorý je platiteľom DPH, zahraničný dodávateľ tento text odstráni>

**3.11.** K fakturovaným cenám bude dodávateľ fakturovať DPH v zmysle účinných právnych predpisov v čase dodania predmetu plnenia podľa príslušnej objednávky. Za správne vyčíslenie výšky DPH zodpovedá v plnom rozsahu dodávateľ.

**3.12.** Objednávateľ na predmet plnenia dohody neposkytuje preddavky. Faktúra sa považuje za zaplatenú dňom odpísania fakturovanej sumy z účtu objednávateľa.

**3.13.** Dodávateľ nie je oprávnený previesť práva a povinnosti vyplývajúce pre neho z tejto dohody, objednávok ani ich časti, na inú osobu. Dodávateľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto dohodou alebo s plnením záväzkov podľa tejto dohody. Dodávateľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči dodávateľovi vzniknutej na základe alebo v súvislosti s touto dohodou.

**3.14.** Ak dodávateľ nemá sídlo v Slovenskej republike, tak najneskôr do doby vyhotovenia prvej faktúry predloží objednávateľovi originál potvrdenia o mieste daňovej rezidencie alebo jeho úradne overenú kópiu. Počas trvania zmluvy dodávateľ predmetné potvrdenie predloží objednávateľovi na začiatku každého nového zdaňovacieho obdobia. Dodávateľ vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania dohody bude o tejto skutočnosti objednávateľa bezodkladne písomne informovať. Dodávateľ vyhlasuje, že je konečným príjemcom dohodnutej ceny uvedenej v článku 3 bode 3.3. tejto dohody.

**3.15.** Právo na zaplatenie dohodnutej ceny vzniká dodávateľovi riadnym dodaním predmetu objednávky objednávateľovi.

## **Článok 4**

## **Práva a povinnosti zmluvných strán**

**4.1.** Dodávateľ sa zaväzuje dodať predmet plnenia v stanovenom množstve, cene a kvalite a odovzdať ho objednávateľovi v súlade s ustanoveniami tejto dohody a jednotlivými objednávkami.

**4.2.** Dodávateľ sa zaväzuje dňom dodania predmetu plnenia objednávateľovi dodať vyhlásenie o zhode (ak je všeobecne záväzným predpisom ustanovené), záručný list, návod na použitie výpočtovej techniky v slovenskom jazyku a všetky potrebné inštalačné médiá.

**4.3.** Dodávateľ sa zaväzuje:

a) zachovávať mlčanlivosť o obsahu všetkých podkladov a materiálov, ktoré dostal od objednávateľa a použiť ich výlučne na dodanie predmetu plnenia,

b) zachovávať mlčanlivosť o všetkých cenových, odborných a iných skutočnostiach, s ktorými počas plnenia predmetu dohody príde do styku a nakladať s nimi ako obchodným tajomstvom a neposkytovať ich tretej osobe bez predchádzajúceho písomného súhlasu objednávateľa, a to aj po ukončení platnosti tejto dohody.

**4.4.** Dodávateľ do 7 dní odo dňa nadobudnutia účinnosti tejto dohody písomne objednávateľovi oznámi zoznam kontaktných osôb oprávnených konať vo veci dohody, a to v rozsahu: meno, priezvisko, pracovné zaradenie, telefónne číslo a e-mailová adresa.

**4.5.** Dodávateľ sa zaväzuje poskytovať záručný servis podľa článku 5 tejto dohody.

**4.6.** Objednávateľ nie je povinný objednať (kúpiť) predpokladané množstvo jednotlivého predmetu plnenia. Objednávateľ si vyhradzuje právo nevyčerpať celý finančný limit stanovený v článku 3 bode 3.3. tejto dohody, pričom si vyhradzuje právo objednať predmet plnenia v rozsahu svojich reálnych potrieb.

**4.7.** Objednávateľ si vyhradzuje právo na zmenu počtu (zníženie alebo zvýšenie) jednotlivého predmetu plnenia (položiek) pri uchovaní jednotkovej ceny za predmet plnenia.

**4.8.** Objednávateľ je povinný riadne a včas dodaný predmet plnenia prevziať a zaplatiť dodávateľovi dohodnutú cenu, stanovenú v súlade s touto dohodou a príslušnou objednávkou.

**4.9.** Objednávateľ do 7 dní odo dňa nadobudnutia účinnosti tejto dohody písomne oznámi dodávateľovi zoznam kontaktných osôb oprávnených na zadanie písomnej objednávky, prevzatie predmetu plnenia a oznámenie vady predmetu plnenia a to v rozsahu: meno, priezvisko, pracovné zaradenie, telefónne číslo a e-mailová adresa.

**4.10.** Objednávateľ sa zaväzuje užívať výpočtovú techniku v súlade s podmienkami určenými výrobcom.

**4.11.** Zmluvné strany sa dohodli, že v prípade ak z dôvodu situácie na trhu, a to najmä v prípade skončenia výroby predmetu plnenia prípadne iného obdobného dôvodu alebo v prípade, ktorého následkom je nemožnosť dodať od dodávateľa predmet plnenia určený číslom položky a názvom položky v prílohe 2 tejto dohody alebo z dôvodu na strane objednávateľa a zmeny jeho preferencií, prípadne z dôvodu technického vývoja výpočtovej techniky, je objednávateľ oprávnený na základe písomnej konzultácie požiadať dodávateľa o doplnenie ponuky, a to za predpokladu, že táto doplnená ponuka bude v súlade so špecifikáciou (spĺňa, dosahuje hodnoty parametrov určených v prílohe 1 tejto dohody) predmetu plnenia (položky) a bude mať rovnakú jednotkovú cenu predmetu plnenia (položky), ktorá sa má nahradiť.

**4.12.** Dodávateľ potvrdzuje, že podľa § 41 ods. 3 zákona č. 343/2015 uviedol v prílohe 3 tejto dohody údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Dodávateľ je povinný bezodkladne oznámiť objednávateľovi akúkoľvek zmenu údajov o subdodávateľovi uvedených v predchádzajúcej vete. Dodanie predmetu plnenia prostredníctvom subdodávateľa nezbavuje dodávateľa povinnosti a zodpovednosti za všetky práce a činnosti subdodávateľa.

**4.13** Počas trvania tejto dohody je dodávateľ oprávnený zmeniť subdodávateľa uvedeného v prílohe 3 tejto dohody výlučne na základe dodatku k tejto dohode. Objednávateľ má právo odmietnuť podpísať dodatok a požiadať dodávateľa o určenie iného subdodávateľa, ak má na to závažné dôvody. Dodávateľ je povinný žiadosti objednávateľa podľa predchádzajúcej vety bezodkladne vyhovieť a navrhnúť iného subdodávateľa.

**4.14** Ak bude dodávateľ dodávať predmet plnenia zamestnancom, tak sa dodávateľ zaväzuje dodať predmet plnenia iba legálne zamestnanými osobami v súlade s právnym poriadkom Slovenskej republiky, pričom dodávateľ je povinný na požiadanie objednávateľa bezodkladne poskytnúť v nevyhnutnom rozsahu doklady (pracovné zmluvy, dohody o prácach vykonávaných mimo pracovného pomeru v zmysle Zákonníka práce v znení neskorších predpisov) a osobné údaje fyzických osôb, prostredníctvom ktorých dodáva predmet plnenie, a to na účely objednávateľovej kontroly, či dodávateľ neporušuje zákaz nelegálneho zamestnávania.

**4.15** V prípade, ak dodávateľ poruší svoj záväzok určený v bode 4.14 tohto článku a kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z.z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, tak sa dodávateľ zaväzuje uhradiť objednávateľovi zmluvnú pokutu v sume rovnajúcej sa pokute uplatnenej kontrolným orgánom u objednávateľa, a to do siedmich dní odo dňa jej uplatnenia u dodávateľa objednávateľom.

**4.16** Dodávateľ sa zaväzuje do 10 pracovných dní odo dňa nadobudnutia účinnosti tejto dohody doručiť objednávateľovi v listinnej alebo elektronickej podobe potvrdenie, ktoré preukazuje že dodávateľ je autorizovaným predajcom, resp. zmluvným partnerom výrobcu výpočtovej techniky a príslušenstva určenej v prílohe 2 tejto dohody na území Slovenskej republiky a zároveň je oprávnený poskytovať pre výpočtovú techniku a príslušenstvo určené v prílohe 2 záručný servis na území Slovenskej republiky.

## **Článok 5**

## **Záručný servis**

**5.1.** Dodávateľ sa zaväzuje počas trvania záruky vykonávať bezplatný záručný servis výpočtovej techniky.

**5.2.** Dodávateľ bezplatne odstráni vady na dodanej výpočtovej technike (ďalej len „servis“) alebo ho bezplatne vymení za nový a bezchybný v lehote najneskôr do 3 dní odo dňa oznámenia vady oprávnenou osobou objednávateľa na telefónnom čísle, e-mailom alebo v listinnej podobe. Telefonické oznámenie vady bude dodávateľom bezodkladne písomne potvrdené. Pokiaľ by s prihliadnutím na povahu vady nebolo možné z objektívnych dôvodov odstrániť vadu tovaru v lehote podľa prvej vety tohto ustanovenia, zmluvné strany písomne dohodnú inú primeranú lehotu na odstránenie vady, pričom tá bude maximálne do 30 dní odo dňa oznámenia vady oprávnenou osobou objednávateľa.

**5.3.** V prípade, že požiadavka objednávateľa na vykonanie servisu bola dodávateľom prijatá v pracovný deň medzi 7 h a 16 h, je začiatok lehoty na odstránenie vady na dodanej výpočtovej technike stanovený na moment oznámenia vady dodávateľovi.

**5.4.** V prípade, že požiadavka objednávateľa na vykonanie servisu bola dodávateľom prijatá v pracovný deň pred 7 h, je začiatok lehoty na odstránenie vady na výpočtovej technike stanovený na 7 h tohto istého pracovného dňa.

**5.6.** V prípade, že požiadavka objednávateľa na vykonanie servisu bola dodávateľom prijatá v pracovný deň po 16 h, je začiatok lehoty na odstránenie vady na výpočtovej technike stanovený na 7 h nasledujúceho pracovného dňa.

**5.7.** V prípade, že požiadavka objednávateľa na vykonanie servisu bola dodávateľom prijatá v deň pracovného voľna alebo deň pracovného pokoja, je začiatok lehoty na odstránenie vady na výpočtovej technike stanovený na 7 h najbližšieho nasledujúceho pracovného dňa.

**5.8.** Dodávateľ sa zaväzuje pri odstraňovaní vád výpočtovej techniky používať výhradne originálne náhradné diely výrobcu rovnakého typu, aké boli predmetom dodávky.

**5.9.** Priestormi poskytovania záručného servisu v zmysle tohto článku tejto dohody sú miesta určené v článku 6 bode 6.13. dohody.

**5.10.** V oznámení vád objednávateľ uvedie stručnú charakteristiku danej vady, dátum a čas nahlásenia vady a miesto vykonania servisu.

**5.11.** Objednávateľ má právo ponechať si vadný predmet plnenia (dátový nosič) v prípade jeho vady a nutnosti výmeny. Dátový nosič nesmie bez jeho vedomia byť prístupný neoprávneným osobám.

**5.12.** Záručná doba sa predlžuje o dobu, ktorá uplynie odo dňa nahlásenia vady objednávateľom až po deň jej odstránenia.

**5.13.** Záručná oprava sa vykonáva bez nároku na úhradu akýchkoľvek súvisiacich nákladov dodávateľa, ako sú napr. dopravné náklady, výmena komponentov alebo iných častí predmetu plnenia.

**5.14.** Záruka sa nevzťahuje na poškodenie úmyselne spôsobené objednávateľom, zámerným zásahom tretej osoby alebo nedodržaním bežných prevádzkových podmienok.

**5.15.** Dodávateľ sa zaväzuje nastúpiť na servisný zásah najneskôr nasledujúci pracovný deň (NEXT BUSINESS DAY ON-SITE) odo dňa písomného oznámenia vady oprávnenou osobou objednávateľa alebo odo dňa doručenia písomného potvrdenia dodávateľa v prípade telefonického oznámenia vady oprávnenou osobou objednávateľa.

## **Článok 6**

## **Dodacie podmienky, termín a miesto plnenia**

**6.1.** Dodávateľ minimálne tri pracovné dni pred dodaním predmetu plnenia e-mailom upozorní kontaktnú osobu objednávateľa na dátum a čas dodania predmetu plnenia. V prípade, že objednávateľ predmet plnenia v dohodnutom čase neprevezme, nebude dodávateľ v omeškaní.

**6.2.** V prípade, že dodávateľ písomne neoznámi objednávateľovi termín dodania predmetu plnenia (ďalej len „dodávka“), objednávateľ nie je povinný prevziať dodávku v deň doručenia. Náklady spojené s odmietnutím prevzatia neoznámenej dodávky a jej opätovným doručením znáša dodávateľ.

**6.3.** Predmet plnenia za objednávateľa preberá osoba oprávnená konať za objednávateľa uvedená v objednávke alebo písomne oznámená objednávateľom dodávateľovi a predmet plnenia odovzdáva oprávnená osoba dodávateľa.

**6.4.** Dodanie predmetu plnenia je možné iba v pracovné dni, a to v čase 8.00 h až 12.00 h. Mimo tohto časového rozpätia nie je objednávateľ povinný predmet plnenia prebrať pričom všetky náklady na opätovné doručenie znáša v plnej výške dodávateľ.

**6.5.** Ak dodávateľ zistí, že špecifikácia uvedená v objednávke má chyby (nie je úplná, nie je jednoznačná a pod.), je povinný objednávateľa na tieto nedostatky bezodkladne písomne upozorniť.

**6.6.** Termín (lehota) dodania požadovaného predmetu plnenia je 10 pracovných dní odo dňa doručenia objednávky dodávateľovi, pokiaľ sa zmluvné strany nedohodnú inak.

**6.7.** Dopravu predmetu plnenia na miesto dodania zabezpečuje dodávateľ na svoje vlastné náklady tak, aby bola zabezpečená jeho dostatočná ochrana pred poškodením a znehodnotením.

**6.8.** Predmet objednávky (predmet plnenia) sa považuje za dodaný po skončení preberacieho konania a podpísaní dodacieho listu s uvedením údajov podľa bodu 6.9. tohto článku, s dátumom a podpisom oprávnenej osoby objednávateľa a dodávateľa.

**6.9.** Dodávateľ na dodacom liste uvedie najmä špecifikáciu predmetu plnenia, počet jednotlivých druhov predmetu plnenia, zoznam výrobných (sériových čísel) a dátum dodania predmetu plnenia.

**6.10.** Dodávateľ sa zaväzuje dodať predmet plnenia s potvrdeným záručným listom alebo ekvivalentným dokladom.

**6.11.** Objednávateľ neakceptuje dodanie predmetu plnenia prepravnou (kuriérskou) službou.

**6.12.** Objednávateľ je oprávnený odmietnuť dodávku predmetu plnenia v prípade, ak táto bola dodaná po termíne (lehote) na dodanie, ak má viditeľné vady, nebola dodržaná dohodnutá špecifikácia predmetu plnenia alebo predmet plnenia vykazuje ďalšie vady a nedostatky, ktoré objednávateľ nie je ochotný akceptovať ako vady a nedostatky odstrániteľné v lehote podľa návrhu dodávateľa. V takomto prípade sa považuje dodávka za neuskutočnenú a dodávateľ sa dostáva do omeškania.

**6.13.** Miestami dodania predmetu plnenia podľa tejto dohody sú:

a) Národná banka Slovenska, ústredie, I. Karvaša č. 1, 813 25 Bratislava,

b) Národná banka Slovenska, expozitúra, Národná 10, 975 77 Banská Bystrica,

c) Národná banka Slovenska, expozitúra, Slovenskej jednoty 14, 041 41 Košice,

d) Národná banka Slovenska, expozitúra, Antona Bernoláka 74, 010 01 Žilina,

e) Národná banka Slovenska, expozitúra, Dostojevského 4444/26, 058 02 Poprad,

f) Národná banka Slovenska, expozitúra, T. G. Masaryka 3, 940 62 Nové Zámky,

g) Národná banka Slovenska, VÚZ Bystrina, Nový Smokovec 21, 062 01 Vysoké Tatry a

h) Národná banka Slovenska, Múzeum mincí a medailí, Štefánikovo nám. 11/21, 967 01 Kremnica.

## **Článok 7**

## **Nadobudnutie vlastníckeho práva a nebezpečenstvo škody**

**7.1.** Vlastnícke právo k jednotlivým predmetom plnenia a nebezpečenstvo vzniku škody prechádza z dodávateľa na objednávateľa dňom prevzatia predmetu plnenia a podpisom dodacieho listu oprávnenou osobou objednávateľa na jednotlivé predmety plnenia špecifikované v objednávke.

**7.2.** Nebezpečenstvo škody na predmete plnenia znáša dodávateľ až do protokolárneho prevzatia predmetu plnenia objednávateľom.

## **Článok 8**

## **Zodpovednosť za vady a záručná doba**

**8.1.** Dodávateľ je povinný dodať objednávateľovi predmet plnenia v množstve, akosti a vyhotovení podľa príslušnej objednávky. V opačnom prípade má predmet plnenia vady, za ktoré zodpovedá dodávateľ v zmysle ustanovenia § 422 a nasl. Obchodného zákonníka.

**8.2.** Predmet plnenia špecifikovaný v objednávke dodávateľ dodá objednávateľovi bez vád. Dodaný predmet plnenia alebo jeho časť môže objednávateľ odmietnuť prevziať, ak zistí preukázateľné vady dodaného predmetu plnenia, nedostatočnú kvalitu predmetu plnenia, rozdiel v množstve dodaného predmetu plnenia a zámenu predmetu plnenia v porovnaní s objednávkou. Dodávateľ je povinný na vlastné náklady dodaný predmet plnenia odviezť z priestorov objednávateľa a dodať mu nový predmet plnenia. O neprevzatí predmetu plnenia spíšu poverení zástupcovia zmluvných strán protokol, z ktorého bude zrejmý dôvod, pre ktorý objednávateľ dodávku odmietol prevziať a termín dodania náhradného plnenia.

**8.3.** V prípade ak sa zistí vada predmetu plnenia priamo pri dodaní, objednávateľ je oprávnený neprevziať predmet plnenia pričom je oprávnený požadovať náhradné plnenie do 48 h odo dňa dodania vadného predmetu plnenia resp. odo dňa neprevzatia predmetu plnenia.

**8.4.** Dodávateľ zodpovedá za vady, ktoré má predmet plnenia v okamihu, keď nebezpečenstvo škody na predmete plnenia prechádza na objednávateľa, aj keď sa vada stane zjavnou až po tomto čase. Povinnosti dodávateľa vyplývajúce zo záruky za akosť predmetu plnenia tým nie sú dotknuté.

**8.5.** Objednávateľ je povinný oznámiť dodávateľovi vady predmetu plnenia bez zbytočného odkladu po ich zistení, najneskôr však do konca dohodnutej záručnej doby. Nároky z vád predmetu plnenia sa nedotýkajú nároku na náhradu škody alebo zmluvnú pokutu.

**8.6.** Na každý jednotlivý predmet plnenia určený číslom položky 1, 2 a 5 podľa prílohy 2 dohody poskytuje dodávateľ záruku v trvaní troch (3) rokov odo dňa dodania (prevzatia) príslušného predmetu plnenia a na každý jednotlivý predmet plnenia určený číslom položky 3,4,6 a 7 podľa prílohy 2 dohody poskytuje dodávateľ záruku v trvaní štyroch (4) rokov odo dňa dodania (prevzatia) príslušného predmetu plnenia.

**8.7.** Záručná doba na dodaný predmet plnenia začína plynúť dňom podpísania dodacieho listu. Predmet plnenia musí mať výrobcom vyznačenú záručnú dobu (dobu použiteľnosti) na svojom obale.

**8.8.** Dodávateľ zodpovedá za to, že výpočtová technika bude mať počas záručnej doby vlastnosti stanovené výrobcom, a to najmä sprievodnou technickou dokumentáciou.

**8.9.** Dodávateľ zabezpečí na vlastné náklady odstránenie vady na predmete plnenia alebo na vlastné náklady predmet plnenia vymení za nový bezchybný v lehote najneskôr do piatich pracovných dní od písomného oznámenia vady oprávnenou osobou objednávateľa. Pokiaľ by s prihliadnutím na povahu vady nebolo možné z objektívnych dôvodov odstrániť vadu predmetu plnenia v lehote podľa prvej vety tohto ustanovenia, zmluvné strany písomne dohodnú inú primeranú lehotu na odstránenie vady.

**8.10.** Oznámenie o vadách musí obsahovať:

a) číslo (resp. inú špecifikáciu) objednávky,

b) popis vady alebo spôsobu, akým sa vada prejavuje,

c) dátum a podpis povereného zástupcu objednávateľa.

**8.11.** Záruka sa nevzťahuje na vady vzniknuté nevhodným nakladaním a užívaním predmetu plnenia objednávateľom.

## **Článok 9**

## **Sankcie a náhrada škody**

**9.1.** Pri nedodržaní termínu dodania predmetu plnenia dodávateľom v zmysle článku 6 bodu 6.6 dohody vzniká objednávateľovi nárok vyúčtovať zmluvnú pokutu vo výške 150 eur za každý začatý deň omeškania.

**9.2.** Pri dodaní vadného predmetu plnenia vzniká objednávateľovi nárok vyúčtovať zmluvnú pokutu vo výške 0,05 % z ceny predmetu plnenia bez DPH za každý začatý deň omeškania až do doby dodania predmetu plnenia bez vád a súčasne vzniká nárok objednávateľa na dodanie náhradného predmetu plnenia bez vád.

**9.3.** Objednávateľ je oprávnený pri nesplnení požiadaviek na predmet plnenia odmietnuť prevzatie dodávky až do úplnej nápravy dodávateľom, o čom musí byť vyhotovený písomný záznam. Až do doby dodania predmetu plnenia bez vád má objednávateľ nárok na zmluvnú pokutu podľa bodu 9.1. tohto článku.

**9.4.** V prípade omeškania platby za predmet dohody má dodávateľ právo fakturovať objednávateľovi úrok z omeškania vo výške 0,02 % z dlžnej čiastky bez DPH za každý deň omeškania.

**9.5.** Ak dôjde k omeškaniu dodávateľa pri odstraňovaní vady predmetu plnenia tejto dohody počas záručnej doby dodávateľ sa zaväzuje uhradiť objednávateľovi zmluvnú pokutu vo výške 0,05 % z ceny vadného plnenia bez DPH za každý začatý deň omeškania s odstraňovaním vady predmetu plnenia.

**9.6.** Zmluvné strany sa dohodli, že dodávateľ je povinný zaplatiť objednávateľovi zmluvnú pokutu vo výške 10 % z predpokladanej hodnoty zákazky uvedenej v článku 3 bode 3.3. tejto dohody v prípade, ak objednávateľ odstúpi od tejto dohody z dôvodu na strane dodávateľa alebo dodávateľ odstúpi od tejto dohody v rozpore s touto dohodou a/alebo Obchodným zákonníkom.

**9.7.** Ak jedna zo zmluvných strán spôsobí porušením svojich povinností, vyplývajúcich z dohody a/alebo objednávky, akúkoľvek škodu druhej zmluvnej strane, jej zodpovednosť za túto škodu a povinnosť na náhradu škody takto spôsobenej druhej zmluvnej strane sa bude spravovať ustanoveniami § 373 a nasl. Obchodného zákonníka.

**9.8.** Zaplatenie zmluvnej pokuty nemá vplyv na nárok na náhradu škody, ktorá vznikla z nesplnenia povinnosti zabezpečenej zmluvnou pokutou. Zmluvná pokuta sa v takomto prípade nezapočíta do náhrady škody.

## **Článok 10**

## **Vyššia moc**

**10.1.** Za porušenie zmluvy sa nepovažuje, ak ktorákoľvek zo zmluvných strán nemôže plniť svoje zmluvné záväzky (povinnosti) z dôvodu prekážky, ktorá nastala nezávisle od vôle povinnej zmluvnej strany a bráni jej v splnení jej povinnosti, ak nemožno rozumne predpokladať, že by povinná zmluvná strana túto prekážku alebo jej následky odvrátila alebo prekonala, a že by v čase vzniku záväzku túto prekážku predvídala (napr. vojna, celoštátny štrajk, zemetrasenie, záplava, požiar, teroristický útok, havária počas transportu, atď.).

**10.2**. Na základe požiadavky druhej zmluvnej strany, dotknutá zmluvná strana predloží doklad o existencii okolností vylučujúcich zodpovednosť/vis maior, ktorý vydajú príslušné úrady.

**10.3.** Pokiaľ sa zmluvné strany písomne nedohodnú inak, zmluvne dohodnuté termíny sa predlžujú o dobu trvania okolností vylučujúcich zodpovednosť/vis maior.

## **Článok 11**

## **Platnosť a účinnosť dohody**

**11.1.** Táto dohoda sa uzatvára na dobu určitú, ktorá končí vyčerpaním finančného limitu (predpokladanej hodnoty zákazky) podľa článku 3 bodu 3.3. tejto dohody alebo uplynutím 48 mesiacov odo dňa nadobudnutia jej účinnosti, podľa toho, ktorá skutočnosť nastane skôr. Ukončenie dohody nemá vplyv na práva a povinnosti zmluvných strán podľa článku 9 dohody.

**11.2.** Táto dohoda (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka (zákona č. 513/1991 Zb. v znení neskorších predpisov) a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Dodávateľ súhlasí so zverejnením tejto dohody (vrátane jej prípadných dodatkov) a faktúr dodávateľa doručených objednávateľovi, podľa § 5a ods. 1, 6 a 9 a § 5b zákona o slobodnom prístupe k informáciám.

**11.3.** Táto dohoda nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto dohodu v ten istý deň, tak rozhodujúci je deň neskoršieho podpisu. Táto dohoda nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa [§ 47a ods. 1 Občianskeho zákonníka v spojení s § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám].

## **Článok 12**

## **Zánik dohody**

**12.1.** Táto dohoda zaniká:

a) písomnou dohodou zmluvných strán,

b) písomnou výpoveďou ktorejkoľvek zmluvnej strany a to aj bez uvedenia dôvodu,

c) písomným odstúpením od tejto dohody jednou zo zmluvných strán v prípade podstatného porušenia dohody druhou zmluvnou stranou, z dôvodov podľa Obchodného zákonníka v platnom znení, z dôvodov označených za podstatné porušenie povinností zmluvnej strany v tejto dohode alebo z dôvodu ustanovenom v § 19 zákona č. 343/2015,

d) zánikom dodávateľa bez právneho nástupcu a jeho výmazom z obchodného registra alebo

e) ak bol na dodávateľa podaný návrh na vyhlásenie konkurzu, vyhlásený konkurz, zamietnutý konkurz pre nedostatok majetku alebo dodávateľ vstúpil do likvidácie.

**12.2.** Zmluvné strany sa dohodli, že za podstatné porušenie zmluvných povinností sa považujú nasledovné porušenia tejto dohody:

a) ak predmet plnenia nezodpovedá dohodnutej špecifikácii a opisu uvedenej v prílohe 1 tejto dohody,

b) ak dodávateľ bezodkladne neodstráni vady zistené pri preberaní predmetu plnenia alebo vady zistené počas záručnej doby,

c) ak dodávateľ nedodrží termín dodania predmetu plnenia určený na základe článku 6 bodu 6.6. tejto dohody,

d) ak dodávateľ nedodá náhradné plnenie ani do piatich (5) pracovných dní po uplynutí 48 h odo dňa dodania vadného predmetu plnenia podľa článku 8 bodu 8.3. tejto dohody alebo

e) ak je objednávateľ v omeškaní s plnením finančných záväzkov vyplývajúcich z tejto dohody dlhšie ako 30 dní,

f) ak dodávateľ nedoručí v listinnej alebo elektronickej podobe potvrdenie určené v článku 4 bode 4.16 tejto dohody.

**12.3.** V prípade nepodstatného porušenia tejto dohody musí odstúpeniu od tejto dohody predchádzať písomné upozornenie adresované porušujúcej zmluvnej strane o porušení dohody a o možnosti odstúpenia, ak v primeranej lehote stanovenej oznamujúcou zmluvnou stranou nedôjde k náprave. Odstúpenie od dohody je platné a účinné dňom preukázateľného doručenia písomného oznámenia o odstúpení od tejto dohody.

**12.4.** Výpovedná lehota je šesťmesačná a začína plynúť v prvý deň kalendárneho mesiaca nasledujúceho po kalendárnom mesiaci, v ktorom bola výpoveď doručená adresátovi. Počas plynutia výpovednej lehoty sú zmluvné strany povinné dodržiavať podmienky tejto dohody v plnom rozsahu.

**12.5.** V prípade výpovede alebo odstúpenia od tejto dohody sú zmluvné strany povinné v lehote jedného mesiaca od zániku dohody vysporiadať všetky svoje zmluvné záväzky.

**12.6**. Zánikom tejto dohody zanikajú všetky práva a povinnosti zmluvných strán vyplývajúce z dohody, s výnimkou nárokov na náhradu škody, nárokov na zmluvné, resp. zákonné sankcie a úroky z omeškania a záväzkov dodávateľa určených v článku 4 bode 4.3 tejto dohody a článku 13 bode 13.3 tejto dohody. Zánikom tejto dohody však nie sú dotknuté práva a povinnosti zmluvných strán vyplývajúce z už jednotlivých potvrdených objednávok alebo doručených dodávok predmetu plnenia.

## **Článok 13**

## **Záverečné ustanovenia**

**13.1.** Akékoľvek zmeny tejto dohody vyžadujú písomnú formu a súhlas zmluvných strán. Táto dohoda môže byť menená len formou písomných a očíslovaných dodatkov, ktoré budú schválené a podpísané oprávnenými zástupcami oboch zmluvných strán, a to v súlade s § 18 zákona č. 343/2015.

**13.2.** Dohoda je uzavretá podľa právneho poriadku Slovenskej republiky, pričom práva, povinnosti a vzťahy zmluvných strán v tejto dohode neupravené sa budú spravovať príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ďalších všeobecne záväzných právnych predpisov.

**13.3.** Dodávateľ sa zaväzuje zachovávať mlčanlivosť o všetkých skutočnostiach, ktorých zverejnenie by mohlo poškodiť záujmy objednávateľa. Záväzok zachovávať mlčanlivosť trvá neobmedzenú dobu po nadobudnutí účinnosti tejto dohody a je nevypovedateľný. Týmto záväzkom mlčanlivosti nie je dotknuté zverejnenie tejto dohody ako povinne zverejňovanej dohody.

**13.4.** Zmluvné strany sa zaväzujú, že budú postupovať v súlade s oprávnenými záujmami druhej strany a že vykonajú všetky právne úkony, ktoré sa ukážu byť nevyhnutné pre realizáciu činností upravených touto dohodou. Záväzok súčinnosti sa vzťahuje len na také úkony, ktoré prispejú alebo majú prispieť k dosiahnutiu účelu tejto dohody.

**13.5.** Zmluvné strany sa zaväzujú prípadné zmeny právneho stavu, ktoré by mohli mať vplyv na plnenie podmienok tejto dohody, oznámiť písomne druhej zmluvnej strane najneskôr 30 dní pred predpokladanou zmenou.

**13.6.** V prípade sporného výkladu ustanovení tejto dohody alebo neplnenia záväzkov zmluvných strán sa obidve zmluvné strany budú snažiť prednostne dosiahnuť vzájomnú dohodu. Pokiaľ sa zmluvné strany nedohodnú, budú sa snažiť dosiahnuť súdny zmier. Prípadné spory týkajúce sa výkladu a realizácie tejto dohody budú riešené vecne a miestne príslušnými súdmi Slovenskej republiky.

**13.7.** V prípade, ak sa niektoré ustanovenie tejto dohody stane neplatným, neúčinným alebo nevykonateľným, nie sú tým dotknuté ostatné ustanovenia tejto dohody. Príslušné ustanovenie dohody sa nahradí takým platným a účinným zákonným ustanovením, ktoré je mu svojím významom a účelom najbližšie.

**13.8.** Objednávateľ pri spracúvaní osobných údajov poskytnutých dodávateľom pre účely plnenia tejto zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov a nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle objednávateľa: <https://www.nbs.sk/sk/ochrana-osobnych-udajov>.

**13.9.** Táto dohoda je vyhotovená v šiestich (6) rovnopisoch, z ktorých objednávateľ dostane štyri (4) rovnopisy a dodávateľ dostane dva (2) rovnopisy.

**13.10.** Zmluvné strany (každá za seba) zhodne záväzne vyhlasujú, že sú oprávnené uzavrieť túto dohodu, a že sa s touto dohodou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto dohody plniť, pričom zmluvné strany na znak toho, že táto dohoda je určitá, zrozumiteľná a zodpovedá ich slobodnej vôli, vlastnoručne podpísali túto dohodu prostredníctvom svojich oprávnených zástupcov.

**13.11.** Neoddeliteľnou súčasťou tejto dohody sú nasledovné prílohy:

Príloha 1 – Špecifikácia a predpokladaný odber predmetu dohody

Príloha 2 – Označenie predmetu plnenia a špecifikácia ceny

Príloha 3 – Zoznam subdodávateľov dodávateľa

Za objednávateľa: Za dodávateľa:

V Bratislave, dňa .......................... V .............., dňa ..........................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| oprávnená osoba |
|  |

oprávnená osoba

**Príloha 1 – Špecifikácia a predpokladaný odber predmetu dohody**

**Položka č. 1: Stolový osobný počítač s príslušenstvom**

**Popis**:

Stolový osobný počítač s príslušenstvom je určený na plnohodnotnú prácu na pracovisku na bežné kancelárske použitie, umožňuje bezproblémový chod klientskych častí všetkých IS. V prípade potreby je možné rozšíriť veľkosť operačnej pamäte a rozšíriť diskovú kapacitu o ďalší interný SSD disk.

**Predpokladaný počet kusov:**

500

| **Parameter** | **Hodnota** |
| --- | --- |
| **CPU:** | Min. 8 generácia procesoru  Šesť jadier, minimálna frekvencia 3,0 GHz s podporou technológie vPro |
| **RAM:** | Min. 16GB DDR4, Dual Channel, 2666MHz |
| **Základná doska:** | Pamäte:  4 sloty pre pamäťové moduly s architektúrou Dual-channel  Možnosť rozšírenia na 64 GB  Radiče diskov:  Min. 3x Serial ATA 3.0  Sloty pre rozširujúce karty:  Min. 1x PCIe 3.0 x1  Min. 1x PCIe 3.0 x16  2x M.2 2280/2230 pre SSD disk (1x obsadený)  Vstupy a výstupy na prednom/zadnom paneli:  Min. 2x USB 2.0  Min. 4x USB 3.1  1x Audio I/O  1x LAN (RJ45) port  2x Dual-Mode DisplayPort 1.2 |
| **Pevný disk:** | SSD min. 512 GB, M.2 Form Factor, PCIe NVMe Interface,  možnosť pripojiť ďalší interný disk |
| **Optická mechanika:** | DVD +/-RW mechanika |
| **Grafické rozhranie :** | Grafický chip min. rozlíšenie WUXGA (1920 x 1200 bodov), 16,7 miliónov farieb. Podpora zobrazovania na dvoch monitoroch súčasne. Grafický chip je možné nahradiť externou grafickou kartou so zbernicou typu PCIe 3.0 x16. |
| **Zvuková karta:** | Integrovaná, min. 2 kanálová, vrátane interného reproduktora |
| **LAN:** | Integrovaná sieťová karta 10/100/1000 Mbps, podpora Wake on LAN |
| **Klávesnica:** | USB klávesnica s čítačkou SmartCard CCID, so slovenskými znakmi, s možnosťou nastavenia výšky a zvýšenou odolnosťou proti preniknutiu kvapaliny |
| **Myš:** | USB laserová, min. rozliš. schopnosť 1000 DPI, posúvacie koliesko, 3 tlačidlá s podporou pre Windows 10 |
| **Operačný systém:** | Windows 10 Pro |
| **Prevedenie:** | Mini veža (max. objem skrinky 45 l)  Skrinka musí umožňovať inštaláciu zariadení:  1x 5,25“ prístupné zvonka (DVD mechanika)  1x 3,5“ (HDD)  Ovládacie a informačné prvky na prednom paneli:  Spínač power on/off  Indikácia power on/powersave/power off |
| **Zdroj:** | Požadovaný výkon:  Musí zabezpečiť plnú funkčnosť počítača v konfigurácii spĺňajúcej požiadavky obstarávateľa vo všetkých funkčných režimoch + výkonová rezerva 100W  Aktívne PFC  Účinnosť minimálne 90% |
| **Bezpečnosť:** | Zabezpečenie proti neoprávnenému vstupu do Biosu dvoma úrovňami hesiel |
| **Manažment:** | Integrovaná vzdialená správa a možnosť vzdialenej konfigurácie a monitorovania zariadenia na úrovni hardvéru, nezávislé od stavu či prítomnosti operačného systému v súlade so stavmi napájania zariadenia: zapnuté (S0), vypnuté (S5), úsporný režim (S3), režim spánku (S4), a to za predpokladu, že napájací zdroj zariadenia je pripojený k funkčnej elektrickej zásuvke a pripojenia k dátovej sieti. Podpora Intel® vPro™ Systém s existenciou Intel® AMT verzie minimálne 7  Vzdialené presmerovanie systémovej GUI konzoly – presmerovanie KVM (klávesnica, video, myš) bez podpory zo strany OS a aplikácií, vrátane presmerovania KVM systémovej GUI konzoly poškodeného (nebootovatelného) alebo neprítomného OS Integrovaný TPM ver. min. 2.0 Podpora UEFI  Podpora AES-NI |
| **Požadované služby:** | Záruka 3 roky  Servis s reakčnou dobou – NEXT BUSINESS DAY ONSITE |

**Položka č. 2: LCD displej 24“**

**Predpokladaný počet kusov:**

800

| **Parameter** | **Hodnota** |
| --- | --- |
| **Obrazovka:** | LCD, 24“ TFT, IPS panel |
| **Jas:** | Min. 300 cd / m2 |
| **Kontrast:** | Min. 1000:1 |
| **Uhol zobrazenia:** | Min. 160° Horizontálne, 160° Vertikálne |
| **Odozva GTG (šedá-šedá):** | Max. 6 ms |
| **Veľkosť bodu:** | Max. 0,270 mm |
| **Rozlíšenie obrazovky:** | 16:10 Min. 1920 x 1200 bodov |
| **Počet farieb:** | Min. 16,7 mil |
| **Úprava povrchu obrazovky:** | Antireflexná, tvrdený povrch |
| **Rozhrania:** | 1x HDMI  1x Audio output  Min. 1x DisplayPort 1.2  Min. 3x USB 3.1 (USB Hub - 1x vstup + 2x výstup) |
| **Zvuk:** | 2x reproduktor |
| **Stojan:** | Výškovo nastaviteľný v rozsahu aspoň +/-5cm, nastavenie náklonu (aj záporný sklon), možnosť otočenia o 90° (Pivot) |
| **Certifikáty:** | Označenie CE  Trieda energetickej úspornosti A+  Energy Star 7.0  TCO 7.0 (environmentálne parametre)  ISO 9241-307 (chybné pixely)  TUV (bez blikania, obmedzenie modrého svetla)  Certifikácia pre systém Windows®10 |
| **Požadované služby:** | Záruka 3 roky  Servis s reakčnou dobou – NEXT BUSINESS DAY ONSITE |

**Položka č.3: Malý prenosný osobný počítač s príslušenstvom - Notebook typ I.**

**Popis**:

Malý prenosný osobný počítač s príslušenstvom je určený na plnohodnotnú prácu na pracovisku a pravidelnú alebo príležitostnú prácu aj mimo priestorov NBS, napr. z domu alebo na pracovnej ceste s možnosťou vzdialeného prístupu do IS banky.

**Predpokladaný počet kusov:**

150

| **Parameter** | **Hodnota** |
| --- | --- |
| **CPU:** | Min. 8 generácia procesoru  Štyri jadrá/osem vlákien, min. 1,7 GHz s podporou technológie vPro |
| **Operačný systém:** | Windows 10 Pro |
| **Obrazovka:** | 12“ – 13“, min. rozlíšenie Full HD (1920 x 1080), matná,  jas min. 300 cd/m2 |
| **RAM:** | Min. 16 GB; 1x modul DDR4 2400MHz  2 sloty pre pamäťové moduly  Možnosť rozšírenia min. na 32 GB |
| **Pevný disk:** | SSD min. 512 GB, M.2 Form Factor, PCIe NVMe Interface |
| **Grafické rozhranie:** | Grafický chip min. rozlíšenie Full HD (1920 x 1080), 16,7 miliónov farieb. Podpora zobrazovania na dvoch monitoroch súčasne. |
| **Zvuková karta:** | Integrovaná, min. 2 kanálová, vrátane 2 reproduktorov |
| **Web kamera** | Integrovaná, min. HD 720p |
| **Komunikácia:** | Integrovaná sieťová karta 10/100/1000 Mbps, podpora Wake on LAN  WLAN 802.11 a/b/g/n/ac  Min. Bluetooth 4.0  Integrovaná čítačka smart card |
| **Manažment:** | Integrovaná vzdialená správa a možnosť vzdialenej konfigurácie a monitorovania zariadenia na úrovni hardvéru, nezávislé od stavu či prítomnosti operačného systému v súlade so stavmi napájania zariadenia: zapnuté (S0), vypnuté (S5), úsporný režim (S3), režim spánku (S4), a to za predpokladu, že napájací zdroj zariadenia je pripojený k funkčnej elektrickej zásuvke a pripojenia k dátovej sieti. Podpora Intel® vPro™ System s existenciou Intel® AMT verzie minimálne 7  Vzdialené presmerovanie systémovej GUI konzoly – presmerovanie KVM (klávesnica, video, myš) bez podpory zo strany OS a aplikácií, vrátane presmerovania KVM systémovej GUI konzoly poškodeného (nebootovatelného) alebo neprítomného OS Integrovaný TPM ver. min. 2.0 Podpora UEFI  Podpora AES-NI |
| **Rozhrania:** | Min. 2x USB 3.1, 1x USB-C, 1x HDMI, 1x LAN RJ-45, 1x slúchadlá, 1x externý mikrofón, 1x dokovací konektor |
| **Klávesnica:** | US/SK klávesnica - plnohodnotne podsvietená Hardvérová indikácia numlock a capslock |
| **Ovládanie kurzora:** | Dotyková podložka so scrollovacou zónou |
| **Energia:** | Batéria - minimálne 8 hodín práce v úspornom režime |
| **Napájanie:** | Zdroj min. 65 W |
| **Hmotnosť:** | Max. do 1,7 kg |
| **Požadované služby:** | Záruka 4 roky  Servis s reakčnou dobou – NEXT BUSINESS DAY ONSITE |

**Položka č. 4: Štandardný prenosný osobný počítač s príslušenstvom - Notebook typ II.**

**Popis**:

Štandardný prenosný osobný počítač s príslušenstvom je určený na plnohodnotnú prácu na pracovisku a pravidelnú alebo príležitostnú prácu aj mimo priestorov NBS, napr. z domu alebo na pracovnej ceste s možnosťou vzdialeného prístupu do IS banky.

**Predpokladaný počet kusov:**

300

| **Parameter** | **Hodnota** |
| --- | --- |
| **CPU:** | Minimálne 8 generácia procesoru  Štyri jadrá/osem vlákien, minimálne 1,9 GHz s podporou technológie vPro |
| **Operačný systém:** | Windows 10 Pro |
| **Obrazovka:** | 15“ – 16“, min. rozlíšenie Full HD (1920 x 1080), matná,  jas min. 300 cd/m2 |
| **RAM:** | Min. 16 GB; 1x modul DDR4 2400MHz  2 sloty pre pamäťové moduly  Možnosť rozšírenia min. na 32 GB |
| **Pevný disk:** | SSD min. 512 GB, M.2 Form Factor, PCIe NVMe Interface |
| **Grafické rozhranie:** | Grafický chip min. rozlíšenie Full HD (1920 x 1080), 16,7 miliónov farieb. Podpora zobrazovania na dvoch monitoroch súčasne. |
| **Zvuková karta:** | Integrovaná, min. 2 kanálová, vrátane 2 reproduktorov |
| **Web kamera:** | Integrovaná, min. HD 720p |
| **Komunikácia:** | Integrovaná sieťová karta 10/100/1000 Mbps, podpora Wake on LAN  WLAN 802.11 a/b/g/n/ac  Min. Bluetooth 4.0  Integrovaná čítačka smart card |
| **Manažment:** | Integrovaná vzdialená správa a možnosť vzdialenej konfigurácie a monitorovania zariadenia na úrovni hardvéru, nezávislé od stavu či prítomnosti operačného systému v súlade so stavmi napájania zariadenia: zapnuté (S0), vypnuté (S5), úsporný režim (S3), režim spánku (S4), a to za predpokladu, že napájací zdroj zariadenia je pripojený k funkčnej elektrickej zásuvke a pripojenia k dátovej sieti. Podpora Intel® vPro™ Systém s existenciou Intel® AMT verzie minimálne 7  Vzdialené presmerovanie systémovej GUI konzoly – presmerovanie KVM (klávesnica, video, myš) bez podpory zo strany OS a aplikácií, vrátane presmerovania KVM systémovej GUI konzoly poškodeného (nebootovatelného) alebo neprítomného OS Integrovaný TPM ver. min. 2.0 Podpora UEFI  Podpora AES-NI |
| **Rozhrania:** | Min. 2x USB 3.1, 1x USB-C, 1x HDMI, 1x LAN RJ-45, 1x slúchadlá, 1x externý mikrofón, 1x dokovací konektor |
| **Klávesnica:** | US/SK klávesnica - plnohodnotne podsvietená Hardvérová indikácia numlock a capslock |
| **Ovládanie kurzora:** | Dotyková podložka so scrollovacou zónou |
| **Energia:** | Batéria - minimálne 8 hodín práce v úspornom režime |
| **Napájanie:** | Zdroj min. 65 W |
| **Hmotnosť:** | Max. do 2,3 kg |
| **Požadované služby:** | Záruka 4 roky  Servis s reakčnou dobou – NEXT BUSINESS DAY ONSITE |

**Položka č. 5: Konvertibilný notebook s príslušenstvom**

**Popis**:

Konvertibilný notebook je určený najmä na plnohodnotnú prácu na pracovisku a aj na prácu mimo priestorov NBS, napr. z domu alebo na pracovnej ceste s možnosťou vzdialeného prístupu do IS banky. Znížený komfort mimo pracoviska je spôsobený menšími rozmermi obrazovky a klávesnice oproti štandardnému prenosnému osobnému počítaču ako aj menším počtom konektorov na pripojenie periférnych zariadení.

**Predpokladaný počet kusov:**

150

| **Parameter** | **Hodnota** |
| --- | --- |
| **CPU:** | Minimálne 8 generácia procesoru  Štyri jadrá/osem vlákien, minimálne 1,7 GHz s podporou technológie vPro |
| **Operačný systém:** | Windows 10 Pro |
| **Uhlopriečka obrazovky:** | 13“ s ochranným sklom odolným proti poškodeniu |
| **Rozlíšenie obrazovky:** | Min. 3000 x 2000 |
| **RAM:** | Min. 8 GB  Možnosť rozšírenia min. na 16 GB |
| **Úložný priestor:** | SSD min. 256 GB, M.2 Form Factor, PCIe NVMe Interface |
| **Kamery:** | Zadná kamera - minimálne 8 MP  Predná kamera - minimálne 2 MP |
| **Bezdrôtové siete:** | 4G/3G/2G  Wi-Fi 802.11 a/b/g/n/ac  Bluetooth min. ver. 4 |
| **Rozhrania:** | Slot pre SIM kartu  Min. 2x USB-C 3.1 port  Konektor slúchadiel 3,5 mm  Zabudovaný mikrofón  Zabudovaný reproduktor |
| **Manažment:** | Integrovaný [hardware based TPM](http://scholar.google.sk/scholar?q=hardware+based+TPM&hl=sk&as_sdt=0&as_vis=1&oi=scholart&sa=X&ved=0ahUKEwigovuMocjNAhWCWBQKHftDAAEQgQMIGDAA) ver.: min. 2.0 Podpora UEFI  Podpora AES-NI |
| **Batéria:** | Prehliadanie web stránok - minimálne 8 hod. |
| **Hmotnosť:** | Maximálne 850 g |
| **Štandardné príslušenstvo:** | Nabíjačka  Integrovaná podsvietená klávesnica v ochrannom puzdre  Dotykové pero  Dokovacia stanica |
| **Požadované služby** | Záruka 3 roky  Servis s reakčnou dobou – NEXT BUSINESS DAY ONSITE |

**Položka č. 6: Dokovacia stanica pre malý prenosný osobný počítač s príslušenstvom –**

**Notebook typ I.**

Popis:

Originálna dokovacia stanica kompatibilná s ponúkaným notebookom.

Predpokladaný počet kusov:

50

| **Parameter** | **Hodnota** |
| --- | --- |
| **Rozlíšenie obrazovky:** | Min. 4K (4096 x 3072), podpora pre súčasné zobrazenie 2x digitálny výstup |
| **Rozhrania:** | Min. 4x USB 3.0, 1x LAN RJ-45, 1x slúchadlá, 1x externý mikrofón, 2x DisplayPort |
| **Požadované služby** | Záruka 4 roky  Reakčná doba na servis počas záručnej doby – NEXT BUSINESS DAY ONSITE |

**Položka č. 7: Dokovacia stanica pre štandardný prenosný osobný počítač s príslušenstvom – Notebook typ II.**

Popis:

Originálna dokovacia stanica kompatibilná s ponúkaným notebookom.

Predpokladaný počet kusov:

100

| **Parameter** | **Hodnota** |
| --- | --- |
| **Rozlíšenie obrazovky:** | Min. 4K (4096 x 3072), podpora pre súčasné zobrazenie 2x digitálny výstup |
| **Rozhrania:** | Min. 4x USB 3.0, 1x LAN RJ-45, 1x slúchadlá, 1x externý mikrofón, 2x DisplayPort |
| **Požadované služby** | Záruka 4 roky  Reakčná doba na servis počas záručnej doby – NEXT BUSINESS DAY ONSITE |

**Príloha 2 – Označenie predmetu plnenia a špecifikácia ceny**

|  |  |  |  |  |  |  |  |
| --- | --- | --- | --- | --- | --- | --- | --- |
| **Položka číslo** | **Popis predmetu plnenia** | **Predpokladané odberné množstvo v kusoch počas trvania dohody** | **Cena za kus v eurách bez DPH (doplní uchádzač)** | | **Cena položky spolu za predpokladané odberné množstvo (ks) v eurách bez DPH** | **Označenie predmetu plnenia (obchodný názov tovaru)** | **Popis (špecifikácia hodnôt parametrov) predmetu plnenia ponúkaného uchádzačom** |
| 1 | Stolový osobný počítač s príslušenstvom | 500 | <vyplní uchádzač> | <vyplní uchádzač> | | <vyplní uchádzač> | <vyplní uchádzač> |
| 2 | LCD displej 24“ | 800 | <vyplní uchádzač> | <vyplní uchádzač> | | <vyplní uchádzač> | <vyplní uchádzač> |
| 3 | Malý prenosný osobný počítač s príslušenstvom – Notebook typ I. | 150 | <vyplní uchádzač> | <vyplní uchádzač> | | <vyplní uchádzač> | <vyplní uchádzač> |
| 4 | Štandardný prenosný osobný počítač s príslušenstvom – Notebook typ II. | 300 | <vyplní uchádzač> | <vyplní uchádzač> | | <vyplní uchádzač> | <vyplní uchádzač> |
| 5 | Konvertibilný notebook s príslušenstvom | 150 | <vyplní uchádzač> | <vyplní uchádzač> | | <vyplní uchádzač> | <vyplní uchádzač> |
| 6 | Dokovacia stanica pre malý prenosný osobný počítač s príslušenstvom – Notebook typ I. | 50 | <vyplní uchádzač> | <vyplní uchádzač> | | <vyplní uchádzač> | <vyplní uchádzač> |
| 7 | Dokovacia stanica pre štandardný prenosný osobný počítač s príslušenstvom – Notebook typ II. | 100 | <vyplní uchádzač> | <vyplní uchádzač> | | <vyplní uchádzač> | <vyplní uchádzač> |

**Príloha 3 - Zoznam subdodávateľov dodávateľa**

**Zoznam dodávateľových subdodávateľov**

*(V prípade plnenia predmetu zmluvy subdodávateľom vyplnený úspešným uchádzačom podľa § 41 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov)*